
[bookmark: TextBodyBegin]Euroopa Parlament,
–	võttes arvesse komisjoni delegeeritud määrust (C(2025)03151),
–	võttes arvesse komisjoni 21. mai 2025. aasta kirja, milles komisjon palub Euroopa Parlamendil teatada, et ta ei esita delegeeritud määrusele vastuväiteid,
–	võttes arvesse põllumajanduse ja maaelu arengu komisjoni 4. juuni 2025. aasta kirja komisjonide esimeeste konverentsi esimehele,
–	võttes arvesse Euroopa Liidu toimimise lepingu artiklit 290,
–	võttes arvesse Euroopa Parlamendi ja nõukogu määrust (EL) 2021/2115[footnoteRef:1], eriti selle artikli 122 punkti a, [1:  	Euroopa Parlamendi ja nõukogu 2. detsembri 2021. aasta määrus (EL) 2021/2115, millega kehtestatakse liikmesriikide koostatavate Euroopa Põllumajanduse Tagatisfondist (EAGF) ja Euroopa Maaelu Arengu Põllumajandusfondist (EAFRD) rahastatavate ühise põllumajanduspoliitika strateegiakavade (ÜPP strateegiakavad) toetamise reeglid ning tunnistatakse kehtetuks määrused (EL) nr 1305/2013 ja (EL) nr 1307/2013 (ELT L 435, 6.12.2021, lk 1, ELI: http://data.europa.eu/eli/reg/2021/2115/oj).] 

–	võttes arvesse kodukorra artikli 114 lõiget 6,
–	võttes arvesse põllumajanduse ja maaelu arengu komisjoni soovitust võtta vastu otsus,
–	võttes arvesse asjaolu, et kodukorra artikli 114 lõike 6 kolmandas ja neljandas taandes sätestatud ajavahemiku jooksul, mis lõppes 17. juunil 2025, ei ole vastuväiteid esitatud,
A.	arvestades, et põllumajandussektori praeguses ebastabiilses olukorras kõikjal liidus on mitmel liikmesriigil olnud raske juba 2025. aasta esimestel kuudel otsustada, kas oleks vaja vaadata läbi oma 2022. aastal määruse (EL) 2021/2115 artikli 17 lõike 5, artikli 88 lõike 7 ja artikli 103 kohaselt tehtud ümberpaigutamisotsused, ja seega peetakse vajalikuks anda liikmesriikidele nende ümberpaigutamiste kavandamiseks rohkem aega;
B.	arvestades, et komisjoni delegeeritud määruse (EL) 2023/370[footnoteRef:2] artikli 3 lõikes 4 sätestatud tähtaeg lõppes 31. mail 2025, mistõttu on äärmiselt oluline kehtestada muutmistaotluste esitamise uueks tähtajaks 31. august 2025, et need võimalikult kiirelt esitada, et liikmesriigid saaksid neid asjakohaselt kavandada ja kaaluda; [2:  	Komisjoni 13. detsembri 2022. aasta delegeeritud määrus (EL) 2023/370, millega täiendatakse Euroopa Parlamendi ja nõukogu määrust (EL) 2021/2115 seoses ÜPP strateegiakavade muutmise taotluste liikmesriikidepoolse esitamise menetluste ja tähtaegadega ning täiendavate juhtudega, millal ÜPP strateegiakavade muutmise taotluste maksimumarvu ei kohaldata (ELT L 51, 20.2.2023, lk 25, ELI: http://data.europa.eu/eli/reg_del/2023/370/oj).] 

C.	arvestades, et delegeeritud määrust (EL) 2023/370 tuleks seetõttu vastavalt muuta;
1.	teatab, et ei esita komisjoni määrusele vastuväiteid;
2.	teeb presidendile ülesandeks edastada käesolev otsus nõukogule ja komisjonile.

